De ce se împrumută Guvernul pentru a finanța deficitul bugetar. Isărescu: Altfel ar fi un șoc teribil pentru economie
Guvernatorul Băncii Naționale a României, Mugur Isărescu, a declarat, miercuri, referindu-se la acuzațiile potrivit cărora Guvernul se împrumută pentru a finanța deficitul bugetar, că soluția nu este să oprești finanțarea deficitului, deoarece acest lucru ar însemna un șoc teribil pentru economie și pentru țară. El a explicat că soluția este să reduci deficitul fiscal și pe partea de cheltuieli, și pe partea de venituri.